Hobulaid

Hobulaid (rootsi keeles Hästholm) on Lääne maakonda kuuluv laid Väinameres. Asend Hobulaid asub Vormsi ja Rohuküla vahel 2,4 kilomeetrit Pinukse neemest läänes. Hobulaiu lähedal asuvad Obholmsgrunne (Upholm), Odrarahu ja Varsarahu. Loodus Saare pindala on 89 hektarit ja kõrgus kuni 6,6 meetrit. Hobulaid on põhja-lõuna suunas piklik ning kuni 2,5 kilomeetrit pikk. Hobulaiu põhiosa moodustab radiaalne oos, mille meri on ümber kujundanud. Laiul kasvab lehtmets (sanglepad, kased, saared), võsa ja kadastik. Laid kuulub Väinamere hoiualasse. Laiul pesitsevad merikotkad. Ajalugu Hobulaidu on esmamainitud 1391. aastal. Keskajal peeti seal Haapsalu piiskopilinnuse hobuseid. Saar asustati 20. sajandi algul. 1936 elas saarel kaks peret ja lisaks oli seal veel ühe pere kinnisvarakrunt. 1970. aastatel rajas Märjamaa külanõukogu laiule oma puhkebaasi. Hobulaiul on karjamaa ja see on tänapäeval ka suvituskohaks. 6. juunil 2015 sõitis laiu lähistel karile väikelaev. Saarel asuvad Hobulaiu põhja-tulepaak ja Hobulaiu lõuna-tulepaak. Viited